Document ID: 32005D0037

Reference:
21.1.2005
FI
Euroopan unionin virallinen lehti
L 19/73
KOMISSION PÄÄTÖS,
tehty 29 päivänä lokakuuta 2004,
Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi
(2005/37/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 211 artiklan,
ottaa huomioon väärennettyjen eurometallirahojen analysoinnista ja niihin liittyvästä yhteistyöstä 8 päivänä joulukuuta 2003 tehdyn neuvoston päätöksen 2003/861/EY (1) sekä väärennettyjen eurometallirahojen analysoinnista ja niihin liittyvästä yhteistyöstä tehdyn neuvoston päätöksen 2003/861/EY vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutakseen, 8 päivänä joulukuuta 2003 tehdyn neuvoston päätöksen 2003/862/EY (2),
sekä katsoo seuraavaa:
(1)
Euron väärentämisen torjunnan edellyttämistä toimenpiteistä 28 päivänä kesäkuuta 2001 annetussa neuvoston asetuksessa (EY) N:o 1338/2001 (3) ja varsinkin sen 5 artiklassa säädetään, että kunkin jäsenvaltion kansallinen metallirahojen tutkimuskeskus ja Euroopan teknis-tieteellinen keskus (ETTK) analysoi ja luokittelee väärät eurometallirahat. Kesäkuun 28 päivänä 2001 annetulla neuvoston asetuksella (EY) N:o 1339/2001 (4) laajennetaan asetuksen (EY) N:o 1338/2001 1–11 artikla koskemaan jäsenvaltioita, jotka eivät ole ottaneet euroa yhtenäisvaluutaksi.
(2)
ETTK toimii lokakuusta 2001 alkaen väliaikaisesti Ranskan valtion rahapajan (Monnaie de Paris) yhteydessä ja saa työnjohdollista ja hallinnollista tukea komissiolta neuvoston puheenjohtajan ja Ranskan valtiovarainministerin välillä 28 päivänä helmikuuta 2000 ja 9 päivänä kesäkuuta 2000 käydyn kirjeenvaihdon mukaisesti.
(3)
ETTK edistää osaltaan Perikles-ohjelman tavoitteiden toteuttamista tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma) 17 päivänä joulukuuta 2001 tehdyn neuvoston päätöksen 2001/923/EY (5) avunantoa ja koulutusta koskevasta toimintaohjelmasta (Perikles-ohjelma) tehdyn päätöksen vaikutusten laajentamisesta jäsenvaltioihin, jotka eivät ole ottaneet euroa yhtenäisvaluutaksi, 17 päivänä joulukuuta 2001 tehdyn neuvoston päätöksen 2001/924/EY (6) mukaisesti.
(4)
Päätöksen 2003/861/EY 1 artiklassa säädetään, että komissio perustaa ETTK:n ja huolehtii sen toiminnasta sekä eurometallirahojen väärentämisen torjunnasta vastaavien toimivaltaisten teknisten viranomaisten toimenpiteiden koordinoinnista. Päätöksen 2003/862/EY 1 artiklassa säädetään, että päätös 2003/861/EY laajennetaan koskemaan niitä jäsenvaltioita, jotka eivät ole ottaneet euroa yhtenäisvaluutakseen.
(5)
Ranskan viranomaiset ovat sitoutuneet 6 päivänä syyskuuta 2004 päivätyllä Ranskan valtiovarainministerin kirjeellä jatkamaan järjestelyä, jossa keskeiset kustannukset jaetaan Ranskan valtion rahapajan ja komission kesken. Petostentorjunnasta vastaavan komission jäsenen ja Ranskan valtiovarainministerin välillä käydyssä kirjeenvaihdossa, joka koskee ETTK:n perustamista pysyväksi rakenteeksi väärien eurometallirahojen analysoimista ja luokittelua varten, toistetaan ETTK:n järjestäytymistä koskevat periaatteet erillään siitä, että ETTK harjoittaa väliaikaisesti toimintaansa Ranskan valtion rahapajan yhteydessä, neuvoston puheenjohtajan ja Ranskan valtiovarainministerin välillä 28 päivänä helmikuuta 2000 ja 9 päivänä kesäkuuta 2000 käydyn kirjeenvaihdon mukaisesti.
(6)
Lisäksi on tärkeää jatkaa ETTK-toimista ja eurometallirahojen väärentämisestä raportoimista säännöllisesti talous- ja rahoituskomitealle, Euroopan keskuspankille, Europolille ja toimivaltaisille kansallisille viranomaisille.
(7)
Sen vuoksi ETTK on syytä perustaa komission yhteyteen Brysseliin Euroopan petostentorjuntaviraston OLAFin alaisuuteen.
(8)
Komissio koordinoi toimivaltaisten teknisten viranomaisten toimia tavoitteenaan eurometallirahojen väärentämisen torjuminen. Tämä käsittää väärien eurometallirahojen analysointimenetelmät, uusien väärien metallirahojen tutkimisen ja seurausten arvioinnin, kansallisten metallirahojen tutkimuskeskusten ja ETTK:n toimia koskevan tietojenvaihdon, vääriä metallirahoja koskevan ulkoisen viestinnän, väärien metallirahojen havaitsemisen metallirahojen käsittelylaitteissa sekä kaikki vääriä metallirahoja koskevia teknisiä ongelmia käsittelevät tutkimukset.
(9)
Koordinointi edellyttää, että petollisen menettelyn torjunnan yhteensovittamista käsittelevä neuvoa-antava komitea (7) seuraa metallirahojen väärennyksiä käsittelevän asiantuntijaryhmän toimintaa. Asiantuntijayhmä koostuu kansallisten metallirahojen tutkimuskeskusten ja ETTK:n vastuuhenkilöistä ja komissio johtaa sitä. Samalla olisi varmistettava säännöllinen raportointi talous- ja rahoituskomitealle.
(10)
Päätökset 2003/861/EY ja 2003/862/EY olisi pantava täytäntöön.
ON TEHNYT TÄMÄN PÄÄTÖKSEN:
1 artikla
Perustetaan Euroopan teknis-tieteellinen keskus (ETTK) komission yhteyteen Brysseliin Euroopan petostentorjuntaviraston OLAFin alaisuuteen.
2 artikla
ETTK analysoi ja luokittelee kaikki uudentyyppiset väärät metallirahat asetuksen (EY) N:o 1338/2001 5 artiklan mukaisesti. Se edistää osaltaan yhteisön Perikles-toimintaohjelman tavoitteiden toteuttamista päätöksen 2001/923/EY 4 artiklan mukaisesti. Se avustaa kansallisia väärien metallirahojen tutkimuskeskuksia sekä poliisiviranomaisia ja tekee yhteistyötä asianomaisten tahojen kanssa väärien eurometallirahojen analysoimiseksi ja väärentämisen torjunnan tehostamiseksi.
3 artikla
ETTK:n järjestäytymistä koskevat seuraavat periaatteet:
—
Komissio voi siirtää henkilöstöään tilapäisesti Ranskan valtion rahapajaan analysoimaan metallirahoja siellä olevilla laitteilla.
—
ETTK voi käyttää tehtävänsä suorittamisessa sekä Ranskan kansallisen metallirahojen tutkimuskeskuksen henkilöstöä ja laitteita että Ranskan valtion rahapajan laboratoriota. Molemmat laitokset sijaitsevat Pessacissa. Ranskan viranomaiset antavat sopivaa henkilöstöä ja laitteita ensi sijassa ETTK:n käyttöön.
—
ETTK:n tehtävien suorittamiseen tarvittavat kustannukset katetaan Euroopan yhteisöjen yleisestä talousarviosta sovellettavien varainhoitoasetusten mukaisesti. Ranska asettaa ETTK:n käyttöön henkilöstöä, tilat ja laitteita edellä mainitulla tavalla sekä huolehtii tilojen ja laitteiden ylläpidosta; yhteisöjen talousarviosta katetaan komission toimihenkilöiden palkat, matkakustannukset ja erilaiset pienet juoksevat kustannukset.
OLAFin tehtävänä on laatia yhdessä Ranskan valtion rahapajan kanssa ETTK:n yksityiskohtaiset hallinnolliset säännöt.
4 artikla
Komissio koordinoi eurometallirahojen väärentämisen torjunnan edellyttämiä toimia metallirahojen väärennyksiä käsittelevän asiantuntijaryhmän säännöllisesti pidettävien kokousten kautta.
ETTK:n toimista ja eurometallirahojen väärentämisestä raportoidaan säännöllisesti talous- ja rahoituskomitealle, Euroopan keskuspankille, Europolille ja toimivaltaisille kansallisille viranomaisille.
Tehty Brysselissä 29 päivänä lokakuuta 2004.
Komission puolesta
Michaele SCHREYER
Komission jäsen
(1)  EUVL L 325, 12.12.2003, s. 44.
(2)  EUVL L 325, 12.12.2003, s. 45.
(3)  EYVL L 181, 4.7.2001, s. 6.
(4)  EYVL L 181, 4.7.2001, s. 11.
(5)  EYVL L 339, 21.12.2001, s. 50.
(6)  EYVL L 339, 21.12.2001, s. 55.
(7)  Komission päätös 94/140/EY (EYVL L 61, 4.3.1994, s. 27).

Summary:
Euron suojaaminen väärentämiseltä – Euroopan teknis-tieteellinen keskus
Euron suojaaminen väärentämiseltä – Euroopan teknis-tieteellinen keskus
 
TIIVISTELMÄ ASIAKIRJASTA:
Päätös 2005/37/EY Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi
PÄÄTÖKSEN TARKOITUS
Päätöksellä 2005/37/ EY perustetaan Euroopan teknis-tieteellinen keskus (ETTK) Euroopan komission yhteyteen Brysselissä. ETTK liitettiin alun perin Euroopan petostentorjuntaviraston alaisuuteen, ja päätöksellä 2017/1507 se siirrettiin talouden ja rahoituksen pääosaston (PO ECFIN) (ks. tiivistelmä) yhteyteen. ETTK:n tehtävä on suojata eurometallirahoja väärentämiseltä. Tästä syystä se analysoi ja luokittelee väärennettyjä eurometallirahoja sekä avustaa Euroopan unionin (EU) jäsenvaltioiden kansallisia viranomaisia.
TÄRKEIMMÄT KOHDAT
Keskuksen tehtävät
ETTKanalysoi ja luokittelee kaikki uudentyyppiset väärät eurometallirahat euron väärentämisen torjumista koskevan asetuksen N:o 1338/2001 mukaisesti (ks. tiivistelmä) edistää osaltaan Pericles-ohjelman tavoitteiden toteuttamista suorittaa eräitä asetuksen (EU) N:o 1210/2010, jossa vahvistetaan eurometallirahojen aitouden tarkastamista koskevat säännöt (ks. tiivistelmä), ja (EY) N:o 2182/2004, joka koskee eurometallirahojen kaltaisia mitaleja ja rahakkeita (ks. tiivistelmä), mukaisia tehtäviä avustaa kansallisia väärien metallirahojen tutkimuskeskuksia ja lainvalvontaviranomaisia tehtävissään ja tekee yhteistyötä asianomaisten tahojen kanssa väärien eurometallirahojen analysoimiseksi ja euron suojaamisen tehostamiseksi.Väärien eurometallirahojen teknisessä ja tieteellisessä analysoinnissa ETTK käyttää Ranskan valtion rahapajan henkilöstöä ja toimitiloja sekä erityisesti sen laboratoriota.
Koordinointi ja tietojenvaihtoKomissio koordinoi toimivaltaisten teknisten viranomaisten toimia eurometallirahojen väärentämisen torjumiseksi erityisesti metallirahojen väärennyksiä käsittelevän asiantuntijaryhmän säännöllisissä tapaamisissa. Komissio toimii puheenjohtajana tässä ryhmässä, jossa jäsenvaltiot voivat vaihtaa kokemuksia ja asiantuntemustaan liittyen eurometallirahojen väärentämiseen sekä euron suojaamiseen tarpeellisten teknisten toimien koordinointiin.Talous- ja rahoituskomitea, Euroopan keskuspankki, Euroopan unionin lainvalvontayhteistyövirasto ja toimivaltaiset kansalliset viranomaiset saavat jatkuvasti tietoa keskuksen toimista ja metallirahojen väärentämistä koskevasta tilanteesta.
Eurometallirahojen aitouden tarkistaminenAsetuksella (EU) N:o 1210/2010 otetaan käyttöön yhteiset säännöt ja menettelytavat euroalueella liikkeellä olevien eurometallirahojen tarkastamiseksi ja käsittelemiseksi sekä kiertoon kelpaamattomien rahojen korvaamiseksi. Asetuksessa todetaan, että ETTK määrittelee muun muassa:eurometallirahojen aitouden toteamisessa käytettävien metallirahankäsittelylaitteiden testauksen tekniset eritelmäteurometallirahojen tarkastamisessa käytettävän henkilöstön koulutuskäytännöttestejä koskevien yhteenvetojen voimassaoloajankomission verkkosivustolla julkaistavan luettelon metallirahoja käsittelevistä koneista, jotka ovat läpäisseet tunnistetestinohjeet paikan päällä tapahtuviin vuositarkastuksiin kassatyöntekijöiden eurometallirahojen aitoutta koskevien valmiuksien toteamiseksisäännöt korjaavista toimista, mikäli metallirahankäsittelylaitteet ovat sääntöjenvastaisia. Päätöksillä 2003/861/EY ja 2003/862/EY määritetään komission perustama ETTK ja sen toiminta euroalueella sekä euron ulkopuolisten jäsenvaltioiden alueella.
MISTÄ ALKAEN PÄÄTÖSTÄ SOVELLETAAN?
Päätöstä 2005/37/EY on sovellettu 10. helmikuuta 2005 alkaen. Muutospäätöstä (EU) 2017/1507 on sovellettu 18. syyskuuta 2017 alkaen.
TAUSTAA
Lisätietoja:Euroopan teknis-tieteellinen keskus (ETTK) (Euroopan komissio).
ASIAKIRJA
Komission päätös 2005/37/EY, tehty 29 päivänä lokakuuta 2004, Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi (EUVL L 19, 21.1.2005, s. 73–74)
Päätökseen 2005/37/EY tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
MUUT ASIAAN LIITTYVÄT ASIAKIRJAT
Komission päätös, annettu 19 päivänä lokakuuta 2015, metallirahojen väärennyksiä käsittelevän asiantuntijaryhmän perustamisesta käsittelemään komission toimintapolitiikkaa ja säädöksiä, jotka koskevat eurometallirahojen suojaamista väärentämiseltä (EUVL L 347, 20.10.2015, s. 4–6)
Euroopan parlamentin ja neuvoston asetus (EU) N:o 1210/2010, annettu 15 päivänä joulukuuta 2010, eurometallirahojen aitouden tarkistamisesta ja kiertoon kelpaamattomien eurometallirahojen käsittelystä (EUVL L 339, 22.12.2010, s. 1–5)
Neuvoston asetus (EY) N:o 2182/2004, annettu 6 päivänä joulukuuta 2004, eurometallirahojen kaltaisista mitaleista ja rahakkeista (EUVL L 373, 21.12.2004, s. 1–6)
Ks. konsolidoitu toisinto.
Neuvoston päätös 2003/861/EY, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä (EUVL L 325, 12.12.2003, s. 44)
Neuvoston päätös 2003/862/EY, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä tehdyn neuvoston päätöksen 2003/861/EY vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutakseen (EUVL L 325, 12.12.2003, s. 45)
Neuvoston asetus (EY) N:o 1338/2001, annettu 28 päivänä kesäkuuta 2001, euron väärentämisen torjunnan edellyttämistä toimenpiteistä (EYVL L 181, 4.7.2001, s. 6–10)
Ks. konsolidoitu toisinto.
Viimeisin päivitys: 28.09.2021